
Ministru kabineta rīkojums Nr. 107
Rīgā 2026. gada 3. martā (prot. Nr. 11 46. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Zemkopības ministrijai finansējumu 70 153 euro apmērā, lai segtu izdevumus kredītprocentu likmju pieauguma kompensācijai akciju sabiedrībai "Attīstības finanšu institūcija Altum" (turpmāk – sabiedrība "Altum") par aizdevumiem, par kuriem saskaņā ar Ministru kabineta 2018. gada 22. maija noteikumiem Nr. 295 "Valsts atbalsta piešķiršanas kārtība lauksaimniecībā izmantojamās zemes iegādei lauksaimniecības produkcijas ražošanai" pieteikums sabiedrībā "Altum" iesniegts līdz 2016. gada 5. februārim un kuru aizdevuma termiņš nav pagarināts, pārsniedzot 20 gadu.
· 2. Zemkopības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski nepieciešamajam finansējumam.

